HISTORIA VIT^E ET MORTIS. 163 



lias passus, unde nihilominus incolumis quoquo modo 

 evasit. Attamen ne longaevitas sua diaetae Pythago- 

 rica3 solum tribuatur, sed etiam e genere suo aliquid 

 traxisse videatur, avus ejus etiam centum triginta 

 annos vixit. Q. Metellum ultra centum annos vixisse 

 certa res est ; atque, post consularia imperia feliciter 

 adtninistrata, pontificein maximum jam senem crea- 

 tum esse, et sacra per viginti duos annos tractasse ; 

 neque ore in votis nuncupandis haesitante, neque in 

 sacrificiis faciendis tremula manu utentem. Appium 

 Caecum annosissimum fuisse constat ; annos non nu- 

 merant ; quorum partem majorem, postquam lumini- 

 bus orbatus esset, transegit ; neque propterea molli- 

 tus, familiam numerosam, clientelas quamplurimas, 

 quinetiam rempublicam fortissime rexit ; extrema vero 

 aetate lectica in senatum delatus, pacem cum Pyrrho 

 vehementissime dissuasit ; cujus principium orationis 

 admodum memorabile, et invincibile quoddam robur, 

 et impetum animi spirans. &quot; Magna, inquit, impa- 

 tientia, Patres Conscripti, caecitatem meam per plures 

 jam annos tuli ; at nunc etiam me surdum quoque 

 optaverim, cum vos tarn deformia consilia agitare 

 audiam.&quot; M. Perpenna vixit annos nonaginta octo ; 

 omnibus, quos consul sententiam in senatu rogaverat 

 (hoc est, omnibus senatoribus sui anni)superstes fuit : 

 etiam omnibus, quos paulo post censor in senatum 

 legerat, septem tantum exceptis. Hiero, rex Siciliaa 

 temporibus belli Punici secundi, ad centesimum fere 

 annum vixit ; vir et regimine et moribus moderatus ; 

 numinum cultor, et amicitiae conservator religiosus ; 

 beneficus, et constanter fortunatus. Statilia ex no- 



